إذا توقعت إنو الناس يعاملوك منيح لأنو إنت منيح و نفسيتك حلوة متل كأنك متوقع إنو ما يأذيك الثور لأنك نباتي ما بتاكل لحمة!
منقصد نقلّك إنو مش مزبوط دايماً كما تعامل تعامل، أوقات كتير بتكون إنت منيح بس بتطلع براسك و بتكون المظلوم بتبين بنظر الكل الظالم.
يسوع كان عارف إنو هيك رح يصير هوي قلنا ها أنا أرسلكم كالحملان بين الذئاب.
و هوي وصّانا نحب أعدائنا بس ما قال أبداً إنو هالشي رح يكون هيّن.
مين منا ما عندو أعداء؟
مش ضرورة عداوة بمعنى العداوة يمكن حدا مخانق إنت و ياه و ما بتحكي معو، يمكن غيرة يمكن حسد يمكن كذب يمكن خيانة كلن هودي إشيا بتأذينا بس هون بتجي قوّة كونك مسيحي: إنك تقدر تسامح و تغفر و أوعا تفكّر إنو هالشي بيعني إنك ضعيف بالعكس أقوى إنسان هوي اللي بيقدر يتحدّى حالو و يكسر حقوقو هوي و راسو مرفوع إذا مش كرمال الإنسان اللي قدامو كرمال ربنا اللي شايف كل شي و الله معكن...